Publication: Magyar Közlöny
Issue: MK-2000-132 (Year: 2000, Number: 132)
Era: 1990-2004
Section: A 23/1990. (XII. 3.) PM rendelet 4. számú melléklete
Paragraph Index: 1819

42. A IV. Áruosztály 23. Árucsoport 2309 vámtarifaszáma 2309 90 10 KN alszámának magyarázata után az alábbi új alszámos magyarázatot kell felvenni: „2309 90 20 Ezen árucsoporthoz tartozó Kiegészítő megjegyzések 5. pontjában hivatkozott termékek A kukorica áztatólé, mint tápanyagforrás (táptalaj) alkalmazása elpusztult fermentáló mikroorganizmusok jelenlétét eredményezheti a termékben, általában 2%-ot meg nem haladó koncentrációban. Ezek a termékek mikroszkóp alatt meghatározhatók. Az egyes fermentációs folyamatokhoz használt kukorica áztatóléből származó maradékokat tartalmazó termékekben igen kis mennyiségben előfordulnak még az alábbi anyagok is: amiloglukozidáz, alfaamiláz, xantán-gumi, tejsav, citromsav, lizin, teobromin és triptofán. A kukorica áztatólé ezen anyagok közül kis mennyiségben már tartalmaz néhányat (pl. aminosavakat) és a fermentáció okozta koncentráció növekedés elhanyagolható. Az árucsoporthoz tarozó Kiegészítő megjegyzések 5. pontjában meghatározott értékeket meghaladó mennyiségű keményítőt vagy zsírt tartalmazó termékeket jellegük szerint a 2309 90 41 vagy a 2309 90 51 alszámok alá kell osztályozni.”

Source: https://magyarkozlony.hu/hivatalos-lapok/78b02323a5f2405af47ec749bd8e479feb5f5231/dokumentumok/e94550d6d25d6a0f26cc5bb6e672e9d44fa616ec/letoltes